text: À Cléomadès tant plaisoit 
   La grant biauté k'en li véoit, 
   Qu'il n'en avoit povoir d'oster 
   Ses iex, ne d'aillours regarder, 
   Ne il n'en avoit volenté. 
   Si oeil s'i erent acordé 
   Folio56r
   Si, par le conmant de son cuer, 
   K'aillours ne pensast, à nul fuer. 
   Tant li ert plaisans la façon 
   Dou front, dou nés et dou menton 
   Et de la gorgete polie, 
   Plus blanche que n'est nois negie 
   Et de la bouche vermeillete 
   Plus que ne soit en may rosete 
   Qui n'est pas toute parcreüe, 
   Que adès avoit sa veüe 
   Tornée vers son douz viaire.
  